
ЧӐВАШ РЕСПУБЛИКИН
САККУНӖ

ЧӐВАШ РЕСПУБЛИКИН
"ЧӐВАШ РЕСПУБЛИКИНЧЕ ХУЛА СТРОИТЕЛЬСТВИН ӖҪ-ХӖЛНЕ ЙӖРКЕЛЕССИ ҪИНЧЕН" САККУННЕ УЛШӐНУСЕМ КӖРТЕССИ ҪИНЧЕН

Чӑваш Республикин Патшалӑх Канашӗ
2020 ҫулхи ака уйӑхӗн 16-мӗшӗнче
йышӑннӑ

1 статья
Чӑваш Республикин "Чӑваш Республикинче хула строительствин 
ӗҫ-хӗлне йӗркелесси ҫинчен" 2007 ҫулхи ҫӗртме уйӑхӗн 4-мӗшӗнчи 11 №-лӗ саккунне (Чӑваш Республикин Патшалӑх Канашӗн ведомоҫӗсем, 2007, 73 №; 2008, 77 №; 2009, 80 №; 2010, 85 №; 2011, 91 №; 2012, 94 №; Чӑваш Республикин Саккунӗсен пуххи, 2013, 7, 12 №-сем; 2014, 12 №; 2015, 9 №; 2016, 3, 12 №-сем; 2017, 7, 11 №-сем; "Республика" хаҫат, 2018, авӑн уйӑ-хӗн 26-мӗшӗ; 2019, ҫу уйӑхӗн 15-мӗшӗ) ҫакӑн пек улшӑнусем кӗртес:
1) 4 статьяра:
а) 3-мӗш пункта ", документсен ҫавнашкал пуххине улшӑнусем кӗртесси, документсен ҫавнашкал пуххине е унӑн уйрӑм пайӗсене пӑрахӑҫласси, документсен ҫавнашкал пуххин уйрӑм пайӗсемпе усӑ курмалла мар тесе йышӑнасси" сӑмахсем хушса хурас;
ӑ) 6-мӗш пункта ҫакӑн пек ҫырса хурас:
"6) енчен те капиталлӑ строительство объекчӗсене тунӑ тата юсаса ҫӗнетнӗ чухне патшалӑхӑн регионти строительство надзорне пурнӑҫлас ӗҫе палӑртса хӑварнӑ пулсан, капиталлӑ строительствӑн ытти объекчӗсене, Раҫҫей Федерацийӗн Хула строительствин 54 статйин 3-мӗш пайӗнче кӑтартнисемсӗр пуҫне, тунине, юсаса ҫӗнетнине патшалӑхӑн регионти строительство надзор ӗҫне туса пырать;";
б) 82-мӗш пункта ҫакӑн пек ҫырса хурас:
"82) Чӑваш Республикин хула строительствин ӗҫ-хӗлне тивӗҫтермелли патшалӑхӑн информаци тытӑмӗсене туса хурассине, аталантарассине тата ӗҫлеттерессине, ҫав шутра хула строительствин ӗҫ-хӗлне икӗ е ытларах муниципаллӑ районсен, хула округӗсен территорийӗсенче пурнӑҫланӑ чухне ҫавнашкал информаци тытӑмӗсене тытса пырассине тивӗҫтерет;";
в) 91-мӗш пункта ҫакӑн пек ҫырса хурас:
"91) полномочиллӗ орган йышӑннӑ, ҫирӗплетнӗ, панӑ документсемпе материалсене (проект докуменчӗсен экспертиза заключенийӗсемсӗр тата (е) инженери тӗпчевӗсен пӗтӗмлетӗвӗсемсӗр, ҫӗнӗрен туса лартнӑ, юсаса ҫӗнетнӗ капиталлӑ строительство объекчӗ проект докуменчӗн требовани-йӗсемпе килӗшсе тӑни ҫинчен патшалӑхӑн строительство надзорне пурнӑҫ-лакан органӗсем тунӑ заключенисемсӗр, федерацин патшалӑх экологи надзорне пурнӑҫлакан органӗн заключенийӗсемсӗр пуҫне), вӗсене Раҫҫей Федерацийӗн Хула строительствин кодексӗпе килӗшӳллӗн Чӑваш Республикин хула строительствин ӗҫ-хӗлне тивӗҫтермелли патшалӑхӑн информаци тытӑмне вырнаҫтармалла, е Чӑваш Республикин хула строительствин ӗҫ-хӗлне тивӗҫтермелли патшалӑхӑн информаци тытӑмне вырнаҫтармалли сведенисене (ҫав шутра ведомствӑсем хушшинче электронлӑ майпа хутшӑнса ӗҫлемелли пӗрлехи тытӑмпа тата ун ҫумне ҫыхӑнтаракан регионӑн ведомствӑсем хушшинче электронлӑ майпа хутшӑнса ӗҫлемелли тытӑмӗсемпе усӑ курса) асӑннӑ документсемпе материалсене вӗсен территорийӗ тӗлӗшпе йышӑнакан, ҫирӗплетекен, паракан, муниципаллӑ пӗрлӗхсен вырӑнти хӑй тытӑмлӑх органӗсене ярса парать, Раҫҫей Федерацийӗн Хула строительствин кодексӗн 57 статйин 21-мӗш тата 3-мӗш пайӗсемпе пӑхса хӑварнӑ тӗслӗхсемсӗр пуҫне;";
2) 17 статьяра:
а) 1-мӗш пая ", ун тӗлӗшпе ӑна комплекслӑн тата ҫирӗппӗн аталантарас шутпа ӗҫсем пурнӑҫлама палӑртакан территорие" сӑмахсем хушса хурас;
ӑ) 5-мӗш пая ", ун тӗлӗшпе ӑна комплекслӑн тата ҫирӗппӗн аталантарас шутпа ӗҫсем пурнӑҫлама палӑртакан территорие" сӑмахсем хушса хурас;
3) 18 статьяра: 
а) ятне ҫакӑн пек ҫырса хурас:
"18 статья.	Чӑваш Республикин ӗҫ тӑвакан власть органӗсен йышӑнӑвӗсене тӗпе хурса хатӗрлекен территорине планламалли документсен пуххине туса хатӗрлемелли, унта улшӑнусем кӗртмелли йӗрке, документсен ҫавнашкал пуххине е унӑн уйрӑм пайӗсене пӑрахӑҫламалли, документсен ҫавнашкал пуххин уйрӑм пайӗсене усӑ курма юрӑхсӑр тесе йышӑнмалли йӗрке";
ӑ) 6-мӗш пайра "30 кун" сӑмахсене "20 ӗҫ кунӗ" сӑмахсемпе улӑштарас;
б) 7-мӗш пайра пӗрремӗш предложенине ", Раҫҫей Федерацийӗн Хула строительствин кодексӗн 45 статйин 22-мӗш пайӗпе пӑхса хӑварнӑ тӗслӗх-сӗр пуҫне" сӑмахсем хушса хурас;
в) 12-мӗш пая ҫакӑн пек ҫырса абзац хушса хурас:
"Территорине планламалли документсен пуххине, документсен ҫавнашкал пуххине Раҫҫей Федерацийӗн саккунӗсемпе палӑртнӑ йӗркепе обязательнӑй майпа пичетлесе кӑларса ҫирӗплетмелли требованисене пӑхӑнса унӑн уйрӑм пайӗсене улшӑнусем кӗртме пултараҫҫӗ. Кун пек чухне территорине планламалли документсен пуххи пирки ҫирӗплетекен пайсем тӑрӑх килӗшсе татӑлаҫҫӗ.";
г) ҫакӑн пек ҫырса 13–19-мӗш пайсем хушса хурас:
"13. Территорине планламалли документсен пуххине е унӑн уйрӑм пайӗсене Раҫҫей Федерацийӗн патшалӑх влаҫӗн органӗсен, Чӑваш Республикин патшалӑх влаҫӗн органӗсен, Чӑваш Республикинчи вырӑнти хӑй ты-тӑмлӑх органӗсен, интересленекен уйрӑм ҫынсен тата юридически сӑпатсен сӗнӗвӗсемпе пӑрахӑҫа кӑларма тата (е) территорине планламалли документсен пуххине е унӑн уйрӑм пайӗсене пӑрахӑҫлакан вӑя кӗнӗ суд йышӑнӑвне тӗпе хурса пӑрахӑҫлама пултараҫҫӗ.
14. Территорине е унӑн уйрӑм пайӗсене планламалли документсен пуххине пӑрахӑҫласси ҫинчен калакан заявление полномочиллӗ органа ҫак статьян 13-мӗш пайӗнче асӑннӑ интересленекен ҫынсем пама пултараҫҫӗ.
Асӑннӑ заявленире территорине е унӑн уйрӑм пайӗсене планламалли документсен пуххине пӑрахӑҫласси ҫинчен калакан сӗнӳсене обязательнӑй йӗркепе ҫирӗплетсе пани пулмалла.
Ҫак пайӑн иккӗмӗш абзацӗнче кӑтартнӑ ҫирӗплетсе панисемсӗр тӑратнӑ заявление полномочиллӗ орган ӑна илнӗ кунран пуҫласа пилӗк ӗҫ кунӗ хушинче заявлени паракана каялла тавӑрса парать.
15. Территорине планламалли документсен пуххи е унӑн уйрӑм пайӗсем ҫак статьян 4-мӗш пайӗн требованийӗсемпе килӗшсе тӑманнине тупса палӑртсан документсен ҫавнашкал пуххине е унӑн уйрӑм пайӗсене пӑрахӑҫласси ҫинчен калакан ыйтӑва полномочиллӗ орган хӑйӗн пуҫарӑвӗпе пӑхса тухать.
16. Ҫак статьян 15-мӗш пайӗнче кӑтартнӑ килӗшсе тӑманнине тупса палӑртнӑ кунран пуҫласа, е ҫак статьян 14-мӗш пайӗнче кӑтартнӑ заявлени полномочиллӗ органа пырса ҫитнӗ кунран пуҫласа виҫӗ ӗҫ кунӗ хушшинче полномочиллӗ орган ҫак статьян 15-мӗш пайӗнче кӑтартнӑ килӗшсе тӑманни ҫинчен калакан е ҫак статьян 14-мӗш пайӗнче кӑтартнӑ заявлени пырса ҫитни ҫинчен калакан информацие (ӑна е унӑн уйрӑм пайӗсене пӑрахӑҫлама сӗнекен территорине планламалли документсен пуххине полномочиллӗ орган вӗсен сӗнӗвӗсем тӑрӑх ҫирӗплетнӗ) Раҫҫей Федерацийӗн патшалӑх влаҫӗн органӗсен, Чӑваш Республикин патшалӑх влаҫӗн органӗсен, Чӑваш Республикинчи вырӑнти хӑй тытӑмлӑх органӗсен, интересленекен уйрӑм ҫынсен тата юридически сӑпатсен адресӗпе ярса парать. Раҫҫей Федерацийӗн патшалӑх влаҫӗн ҫав органӗсем, Чӑваш Республикин патшалӑх влаҫӗн ҫав органӗсем, Чӑваш Республикинчи вырӑнти хӑй тытӑмлӑхӑн ҫав органӗсем, интересленекен уйрӑм ҫав ҫынсем тата юридически ҫав сӑпатсем ҫав информаци тӗлӗшпе ӑнлантарса панине тӑратма пултараҫҫӗ.
Ҫак статьян 14-мӗш пайӗнче кӑтартнӑ заявлени полномочиллӗ органа пырса ҫитнӗ кунран пуҫласа 15 ӗҫ кунӗ хушшинче полномочиллӗ орган унта илсе кӑтартнӑ ҫирӗплетсе панисене тӗрӗслет, ҫавӑн пекех ҫак пайӑн пӗр-ремӗш абзацӗнче кӑтартнӑ ӑнлантарса панисене пӑхса тухать. 
Енчен те территорине е унӑн уйрӑм пайӗсене планламалли документсен пуххине ҫак статьян 13-мӗш пайӗнче кӑтартнӑ вӑя кӗнӗ суд йышӑнӑвне тӗпе хурса пӑрахӑҫламалла пулсан, ҫак пайӑн пӗрремӗш тата иккӗмӗш абзацӗсенче кӑтартнӑ ӗҫсене туса ирттермеҫҫӗ.
17. Ҫак статьян 16-мӗш пайӗнче кӑтартнӑ тӗрӗслеве тӗпе хурса полномочиллӗ орган территорине е унӑн уйрӑм пайӗсене планламалли документсен пуххине пӑрахӑҫласси ҫинчен йышӑну тӑвать е ҫавнашкал йышӑнӑва тума килӗшмест.
Енчен те тӗрӗслев результачӗсем тӑрӑх ҫак статьян 14-мӗш пайӗнче асӑннӑ заявленире кӑтартнӑ территорине е унӑн уйрӑм пайӗсене планламалли документсен пуххине пӑрахӑҫлама сӗнекен сӑлтавсем территорине планламалли документсен пуххине ҫирӗплетнӗ чухне Раҫҫей Федерацийӗн Хула строительствин кодексӗпе тата ҫак Саккунпа палӑртнӑ йӗркене пӑснине ӗнентерсе памаҫҫӗ пулсан тата (е) территорине е унӑн уйрӑм пайӗсене планламалли документсен пуххи ҫак статьян 4-мӗш пайӗн требованийӗсемпе килӗшсе тӑманнине тупса палӑртман пулсан, территорине е унӑн уйрӑм пайӗсене планламалли документсен пуххине пӑрахӑҫласси ҫинчен калакан йышӑнӑва тума килӗшменни ҫинчен калакан йышӑнӑва полномочиллӗ орган ҫак статьян 14-мӗш пайӗнче кӑтартнӑ заявлени полномочиллӗ органа пырса ҫитнӗ кунран пуҫласа е ҫак статьян 15-мӗш пайӗнче кӑтартнӑ килӗшсе тӑманнине тупса палӑртнӑ кунран пуҫласа 20 ӗҫ кунӗ хушшинче тӑвать.
[bookmark: _GoBack]Территорине е унӑн уйрӑм пайӗсене планламалли документсен пуххине пӑрахӑҫласси ҫинчен калакан йышӑнӑва полномочиллӗ орган ҫак статьян 13-мӗш пайӗнче кӑтартнӑ, саккунлӑ майпа вӑя кӗнӗ суд акчӗпе па-лӑртса хӑварнӑ вӑхӑтра тӑвать. Енчен те ҫав вӑхӑта суд акчӗпе палӑртса хӑварман пулсан, полномочиллӗ орган ҫавнашкал йышӑнӑва саккунлӑ майпа вӑя кӗнӗ суд актне илнӗ кун хыҫҫӑнхи кунран пуҫласа пилӗк ӗҫ кунӗ хушшинче тӑвать.
Енчен те территорине е унӑн уйрӑм пайӗсене планламалли документсен пуххине пӑрахӑҫласси ҫинчен калакан йышӑнӑва полномочиллӗ орган ҫак статьян 14-мӗш пайӗнче кӑтартнӑ заявление тӗпе хурса е хӑйӗн пуҫарӑвӗпе тӑвать пулсан, ҫавнашкал йышӑнӑва полномочиллӗ орган ҫавнашкал заявлени полномочиллӗ органа пырса ҫитнӗ кунран е ҫак статьян 15-мӗш пайӗнче кӑтартнӑ килӗшсе тӑманнине тупса палӑртнӑ кунран пуҫласа 20 ӗҫ кунӗ хушшинче тӑвать. 
18. Территорине е унӑн уйрӑм пайӗсене планламалли документсен пуххине пӑрахӑҫласси ҫинчен калакан йышӑнӑва тунӑ кунран пуҫласа ҫичӗ кун хушшинче полномочиллӗ орган ӑна территорине планламалли документсен пуххине вӗсен территорийӗ тӗлӗшпе туса хатӗрленӗ, территорине 
е унӑн уйрӑм пайӗсене планламалли документсен пуххине пӑрахӑҫласси ҫинчен калакан йышӑнӑва вӗсен территорийӗ тӗлӗшпе тунӑ поселени пуҫ-лӑхне, хула округӗн пуҫлӑхне ярса парать.
19. Территорине планламалли документсен пуххин хӑш-пӗр пайӗсемпе усӑ курмалла мар тесе йышӑнассине территорине е унӑн уйрӑм пайӗсене планламалли документсен пуххине пӑрахӑҫлас тӗлӗшпе палӑртнӑ йӗркепе тӑваҫҫӗ.
Енчен те республика пӗлтерӗшлӗ объектсене (вӗсене вырнаҫтарма уйрӑм ҫынсен е тата юридически сӑпатсен, патшалӑх органӗсен е вырӑнти хӑй тытӑмлӑх органӗсен шутланакан ҫӗр лаптӑкӗсене е вӗсене уйӑрса панӑ ҫӗр лаптӑкӗсене патшалӑх нушисем валли туртса илме ирӗк параҫҫӗ) вырнаҫтарма палӑртакан территорине планламалли документсен пуххине ҫирӗплетнӗ кунран пуҫласа ултӑ ҫул хушшинче ҫавнашкал ҫӗр лаптӑкӗсене патшалӑх нушисем валли туртса илесси ҫинчен йышӑну туман пулсан, территорине планламалли документсен пуххин хӑш-пӗр пайӗсемпе усӑ курмалла мар тесе йышӑнасси ҫинчен калакан ыйтӑва полномочиллӗ орган хӑйӗн пуҫарӑвӗпе е ҫак статьян 13-мӗш пайӗнче кӑтартнӑ интересленекен ҫынсен пуҫарӑвӗпе пӑхса тухать. 
Енчен те территорине планламалли документсен пуххи тӗлӗшпе ҫав-нашкал документсен пуххине е унӑн хӑшпӗр пайӗсене пӑрахӑҫласси ҫинчен йышӑну тунӑ пулсан, территорине планламалли документсен пуххин хӑш-пӗр пайӗсемпе усӑ курмалла мар текен йышӑнӑва тумаҫҫӗ.";
4) 20 статьян ҫиччӗмӗш тата саккӑрмӗш абзацӗсем хӑйсен вӑйне ҫухатнӑ тесе йышӑнас;
5) 71 сыпӑк ятне ҫакӑн пек ҫырса хурас:
"71 сыпӑк.	Чӑваш Республикин хула строительствин ӗҫ-хӗлне тивӗҫтермелли патшалӑхӑн информаци тытӑмӗ";
6) 212 статьяра:
а) ятне ҫакӑн пек ҫырса хурас:
"212 статья.	Чӑваш Республикин хула строительствин ӗҫ-хӗлне тивӗҫтермелли патшалӑхӑн информаци тытӑмӗ";
ӑ) 1-мӗш пая ҫакӑн пек ҫырса хурас:
"1. Чӑваш Республикин хула строительствин ӗҫ-хӗлне тивӗҫтермелли патшалӑхӑн информаци тытӑмне туса хурас, аталантарас тата ӗҫлеттерес, Чӑваш Республикин хула строительствин ӗҫ-хӗлне тивӗҫтермелли патшалӑхӑн информаци тытӑмне тытса пырас тата Чӑваш Республикин хула строительствин ӗҫ-хӗлне тивӗҫтермелли патшалӑхӑн информаци тытӑмӗнчи сведенисене, документсене тата материалсене парас ӗҫе Раҫҫей Федерацийӗн Хула строительствин кодексӗн 56, 57 статйисемпе килӗшӳллӗн туса пыраҫҫӗ.";
б) 2-мӗш пайӑн пӗрремӗш абзацне ҫакӑн пек ҫырса хурас:
"2. Чӑваш Республикинче хула строительствин ӗҫ-хӗлне тивӗҫтермелли патшалӑхӑн информаци тытӑмне Чӑваш Республикинче хула строительствин ӗҫӗ-хӗлӗ енӗпе полномочисем пурнӑҫлассине автоматланӑ информаципе тишкерӳ пулӑшӑвӗ памалли майпа, ҫав шутра ҫак документсене туса хатӗрлеме, килӗшсе татӑлма, ҫирӗплетме пулӑшакан майпа туса хунӑ тата тытса пыраҫҫӗ:".

2 статья
1. Ҫак Саккун, ҫак статьяпа урӑх вӑхӑтра вӑя кӗртме палӑртнӑ положенисемсӗр пуҫне, ӑна официаллӑ йӗркепе пичетлесе кӑларнӑ кун хыҫҫӑн вунӑ кун иртсен вӑя кӗрет.
2. Ҫак Саккунӑн 1 статйин 1-мӗш пункчӗн "б" тата "в" ҫум пункчӗсем, 5-мӗш тата 6-мӗш пункчӗсем 2022 ҫулхи раштав уйӑхӗн 1-мӗшӗнчен пуҫласа вӑя кӗреҫҫӗ.

	Чӑваш Республикин
Пуҫлӑхӗн тивӗҫӗсене

